wickkiey/tamil-wikipedia-chunked huggingface dataset:
# பிரெஞ்சு வறுவல் செய்து விற்கும் இயந்திரம்

## வணிக முத்திரை, தயாரிப்பு, மாதிரிகள்

### சமகாலம்

2008 ஆம் ஆண்டில் சீன நாட்டில் செசுனியன் மாகாணத்தில் பியாண்டு தொழில் நுட்பத்தின் அடிப்படையில் ரோபோ வறுவல் இயந்திரம் உருவாக்கப்பட்டது. இவ்வியந்திரம் 95 வினாடிகளில் வறுவலைத் தயார் செய்தது.பெல்சிய நாட்டுத் தொழில் முனைவோர் இவ்வியந்திரங்களைத் தயாரித்து பிரச்சல் நகரில் 2012 கோடையில் சோதனை செய்து பார்த்தனர். மாட்டுக்கொழுப்பு அல்லது சமையல் எண்ணெயில் வறுவலை இவ்வியந்திரம் தயாரித்தது. 150 முறை வறுவல் தயாரித்தபின் இவ்வியந்திரத்தை சுத்தம் செய்ய வேண்டும்படியும் பராமரிப்பு பணிகள் செய்ய வேண்டும்படியும் இவ்வியந்திரம் வடிவமைக்கப்பட்டிருந்தது.. நியுயார்க் டைம்சு பத்திரிக்கை ரோபோ வறுவல் இயந்திரத்தை “ரோலசுராய் வறுவல் இயந்திரம்” என்று புகழ்ந்து எழுதியது.. 2013 ஆகஸ்டு மாதம் இவ்வியந்திரத்தின் மூலம் வாங்கப்படும் ஒவ்வொரு கட்டு வறுவலுக்கும் 3.50 அமெரிக்க டாலர் விலையாக பெறப்பட்டது. வாடிக்கையாளர் ஒவ்வொரு முறை வாங்கும் பொழுதும் தமது விருப்பத்திற்கேற்ப தக்காளி சாறோ அல்லது மேயோனசுவோ பெற்றுக்கொள்ளலாம் அல்லது அரிச்சாறும் பெற்றுக்கொள்ளலாம் . இயந்திரம் வறுவலை எடுத்து உண்ண சிறிய முள்கரண்டியையும் கொடுக்கும்..  
இவென்ட் தொழில்நுட்பம் என்னும் உருச்சிய குழுமம் அமெரிக்கத் தொழில் நுட்பத்தை பயன்படுத்தி சீனாவிலும், இசுரேலிலும் இது போன்ற இயந்திரங்களைத் தயாரித்து. இவ்வியந்திரம் உறைய வைக்கப்பட்ட பிரான்சு வறுவல்களை சமையல் எண்ணெய்க்குப் பதிலாக சூடான காற்றைப் பயன்படுத்தி 45 வினாடிகளில் தயாரிக்கும் வண்ணம் உருவாக்கப்பட்டிருந்தது.  
சுலோவோகியா நகரசந்தைகளில் குலிப்டோலிச்சி மிதுவாலில் உள்ள போட்டோலுக் என்னும் நிறுவனம் இது போன்ற இயந்திரத்தை விற்று வந்தது.  
10 ஆண்டுகள் முன்னேற்றத்திற்குப் பின்பு 2015 ஆம் ஆண்டு சனவரி மாதம் ஆசுத்திரேலியா நாட்டில் பெர்த் நகரில் காட்சிப் குழுமம் எண்ணெயிலிருந்து வறுவல் செய்யும் ஒரு இயந்திரத்தைச் செய்து வெளியிட்டது . இதுபோன்று பல இயந்திரங்களை உருவாக்கி சந்தைப்படுத்த இருப்பதாக 2015 ஆண்டு இந்த நிறுவனம் அறிவித்தது.. இதற்கு முன்னோடியாக நான்கு மாதிரி இயந்திரங்களை பெர்த் நகரிலும் அடிலேடு நகரிலும் சோதனை செய்து பார்த்தது . இவ்வியந்திரங்கள் வறுவலையும் உணவு ருசிப்பொருள்களையும் வழங்கின..
2015 செப்டம்பர் மாதம் நெதர்லாண்டு நாட்டில் வேசிநிங்கள் பல்கலைக்கழகத்தில் மாணவர்களும் தொழில் முனைவோரும் இணைந்து உறைய வைத்த வறுவல்களைப் பயன்படுத்தி வறுவல் தயாரிக்கும் ‘தானியங்கி இயந்திரம்’ ஒன்றை அறிமுகப்படுத்தினர்.
வறுவலுடன் தக்காளிச்சாறு அல்லது மேயோன்னைசு போன்ற ருசி வழங்கும் பொருள்களும் அளிக்கப்பட்டன.. வறுவல் இயந்திரத்தில் -18 டிகிரி சென்டிகிரேடில் உறைய வைத்துப் பின் 180 சென்டிகிரேடில் எண்ணெயில் பொறிக்கப்பட்டு வழங்கப்பட்டது. வறுவல்கள் சிதையாமலும் உடையாமலும் இருக்க சிறப்பாக வடிவமைக்கப்பட்ட பொறி ஏதுவாக இருந்தது . . 2015 செப்டம்பர் மாத நிலவரப்படி ஒரே ஒரு மாதிரி இயந்திரம் வேசிநிங்கன் பல்கலைக்கழகத்தில் வைக்கப்பட்டிருந்தது. தொடுதிரை மூலம் தேவையைப் பதியவும், வேண்டிய முட்கரண்டியையும், கரண்டியையும் எடுத்துக்கொள்ள தனியாகப் பெட்டியும் இயந்திரத்தில் இணைக்கப்பட்டிருந்தன . .
# பாரிவாலா

**பாரிவாலா** *(Bariwala)* இந்தியாவின் பஞ்சாப் மாநிலத்தில் உள்ள முக்த்சர் மாவட்டத்தில் உள்ள ஒரு நகரம் மற்றும் பேரூராட்சி ஆகும்.
# பாரிவாலா

## மக்கள் தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி பாரிவாலா நகரின் மொத்த மக்கள் தொகை 7,545 ஆகும். இம்மக்கள் தொகையில் 53% பேர் ஆண்கள் மற்றும் 47% பேர் பெண்கள் ஆவர். பாரிவாலா நகரின் சராசரி கல்வியறிவு சதவீதம் 41% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட குறைவாகும். கல்வியறிவு பெற்ற மக்களில் ஆண்கள் 45% எண்ணிக்கையும் பெண்கள் 55% எண்ணிக்கையிலும் காணப்பட்டனர். மக்கள் தொகையில் 13% பேர் 6 வயதிற்கு உட்பட்டவர்களாக இருந்தனர்.
# கெக்லர் அண்ட் கோக் எம்பி5

**கெக்லர் அண்ட் கோக் எம்பி5** (*Heckler & Koch MP5*; செருமானிய உச்சரிப்பு *கெக்லர் உன்ட் கோ*; , *இயந்திரக் கைத்துப்பாக்கி 5* என்று அர்த்தம்) என்பது கெக்லர் அண்ட் கோக் நிறுவன பொறியலாளர்களினால் 1960 களில் வடிவமைக்கப்பட்ட 9×19மிமீ துணை இயந்திரத் துப்பாக்கி ஆகும். இவற்றில் 100 வகைகள் உள்ளன.  
எம்பி5 உலகில் பரவலாகப் பயன்படுத்தப்படும் துணை இயந்திரத் துப்பாக்கிகளில் ஒன்றாகவுள்ளது. இது 40 நாடுகளின் பல்வேறுபட்ட படைகள், சட்ட அழுலாக்கல், புலனாய்வு, பாதுகாப்பு நிறுவனங்கள் போன்றவற்றால் உள்வாங்கப்பட்டுள்ளது. இது தென் அமெரிக்காவின் சுவாட் அணிகளினால் பரவலாகப் பயன்படுத்தப்படுகிறது.  
1999 இல், கெக்லர் அண்ட் கோக் நிறுவனம் கெக்லர் அண்ட் கோக் யுஎம்பி என்ற எம்பி5 இன் அடுத்த துப்பாக்கியை உருவாக்கியது. இரண்டும் பாவனையில் உள்ளன.
# ஆசா பட்டார்

**ஆசா பட்டார்** *(Aasa Buttar)* இந்தியாவின் பஞ்சாப் மாநிலம், முக்த்சர் மாவட்டத்தில் உள்ள கித்தர்பாகா தாலுக்காவில் அமைந்துள்ள ஒரு சிறிய கிராமம் ஆகும்.
# ஆசா பட்டார்

## மக்கள் தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி ஆசா பட்டார் நகரின் மொத்த மக்கள் தொகை, 464 குடும்பங்களைச் சேர்ந்த 2,692 பேர் ஆகும். இவர்களில் ஆண்களின் எண்ணிக்கை 1393 மற்றும் பெண்களின் எண்ணிக்கை 1299 ஆகும். மக்கள் தொகையில் 52% பேர் ஆண்கள் மற்றும் 48% பேர் பெண்கள் ஆவர். ஆசா பட்டார் நகரத்தின் பாலின விகிதம் 1000 ஆண்களுக்கு 933 பெண்கள் என்ற அளவில் இருந்தது
# ஆசா பட்டார்

## புவியியல்

30°26′30″வடக்கு மற்றும் 74°39′57″கிழக்கு என்ற அடையாள ஆள்கூறுகளில் ஆசா பட்டார் கிராமம் அமைந்துள்ளது. மாவட்டத்தின் பிரதான நகரான முக்த்சர் சாகிப் நகரிலிருந்து 18 கி.மீ, பூட்டிவாலா (3.5 கி.மீ), சூரிவாலா (4 கி.மீ) மற்றும் தோடா (12.5 கி.மீ) ஆகியன இக்கிராமத்தைச் சூழந்துள்ள மற்ற கிராமங்களாகும்.
# ஆசா பட்டார்

## சமயம்

ஆசா பட்டார் கிராம மக்கள் சீக்கிய மதத்தின் பால் நம்பிக்கை கொண்டவர்களாக இருக்கின்றனர். இங்குள்ள சாட் இன மக்கள் யாவரும் சீக்கியர்களேயாவர்.
# ஆசா பட்டார்

## பொருளாதாரம்

ஆசா பட்டார் ஒரு கிராமம் என்பதால் இங்குள்ள சாட் இன மக்களின் பொருளாதாரம் முழுக்க முழுக்க விவசாயத்தை அடிப்படையாகக் கொண்டது ஆகும்.
# கெக்லர் அண்ட் கோக் எம்பி7

**கெக்லர் அண்ட் கோக் எம்பி7** அல்லது **எம்பி7** (*MP7*) என்பது கெக்லர் அண்ட் கோக் நிறுவனத்தினால் தயாரிக்கப்பட்ட, 4.6×30மிமீ இரவை உள்வாங்கப்பட்ட ஒரு செருமானிய தனிப்பட்ட பாதுகாப்பு ஆயுதம் ஆகும். எம்பி7 2001 இல் உற்பத்தி செய்யப்பட்டது. இது எப்என் பி90 துப்பாக்கியின் ஒரு நேரடிப் போட்டிக்கு, நேட்டோவின் தேவைக்கு ஏற்ப உற்பத்தி செய்யப்பட்டது. இவ்வாயுதம் உற்பத்தி செய்யப்பட்டதிலிருந்து பல மீளாய்வுக்கு உட்பட்டு, தற்போது **எம்பி7ஏ1**, புதிய **எம்பி7ஏ2** ஆகிய பதிப்புக்களைக் கொண்டுள்ளது.
# தஞ்சாவூர் நாகநாதசுவாமி கோயில்

**தஞ்சாவூர் நாகநாதசுவாமி கோயில்**, தமிழ்நாடு, தஞ்சை மாவட்டம், தஞ்சாவூரில் கீழவாசல் பகுதியில் உள்ள பூமால் ராவுத்தர் கோயில் தெருவினை அடுத்து அமைந்துள்ள கும்பகோணத்தான் தெருவில் அமைந்துள்ளது.
# தஞ்சாவூர் நாகநாதசுவாமி கோயில்

## தேவஸ்தான கோயில்

தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும்.
# தஞ்சாவூர் நாகநாதசுவாமி கோயில்

## மூலவர்

இக்கோயிலின் மூலவராக நாகநாதசுவாமி லிங்கத்திருமேனியாக உள்ளார். இங்குள்ள இறைவி அகிலாண்டேஸ்வரி ஆவார்.
# தஞ்சாவூர் நாகநாதசுவாமி கோயில்

## கோயில் அமைப்பு

இக்கோயிலில் இரு வாயில்களைக் கொண்டு அமைந்துள்ளது. ஒரு வாயில் மூலவரை நோக்கிச் செல்லும் வகையிலும், மற்றொரு வாயில் அம்மன் சன்னதியை நோக்கிச் செல்லும் வகையில் அமைந்துள்ளன. மூலவர் சன்னதியின் முன்பாக நந்தியும், பலிபீடமும் காணப்படுகின்றன. மண்டபத்தில் விநாயகர், விநாயகர் முன்பாக நந்தி, நாகம், வள்ளி தெய்வானையுடன் கூடிய சுப்பிரமணியர், கஜலட்சுமி, பைரவர், சூரியன் உள்ளிட்ட சிற்பங்கள் காணப்படுகின்றன.
இம்மண்டபத்தில் நவக்கிரக சிற்பங்கள் உள்ளன. கோஷ்டத்தில் தட்சிணாமூர்த்தி, துர்க்கையம்மன் சிற்பங்கள் உள்ளன. அருகே சண்டிகேஸ்வரர் சன்னதி உள்ளது. மூலவர் சன்னதிக்கு இடப்புறமாக அகிலாண்டேஸ்வரி சன்னதி உள்ளது. கோயிலின் எதிரே குளம் காணப்படுகிறது.
# கெக்லர் அண்ட் கோக் யுஎம்பி

**கெக்லர் அண்ட் கோக் யுஎம்பி** (*UMP*; *Universale Maschinenpistole*, செருமனிய விளக்கம் "உலகளாவிய இயந்திரத் துப்பாக்கி") என்பது கெக்லர் அண்ட் கோக் நிறுவனத்தினால் உருவாக்கப்பட்ட துணை இயந்திரத் துப்பாக்கி ஆகும். அது பல முகவர்களால் பாவனைக்காக உள்வாங்கப்பட்டுள்ளது. கெக்லர் அண்ட் கோக் நிறுவனத்தினம் இதனை பாரங்குறைந்ததாகவும் மலிவானதாகவும் எம்பி5 அடுத்து உருவாக்கியது. தற்போது இரண்டும் உற்பத்தியில் உள்ளன.
# மக்கள் தொகை அடிப்படையில் தமிழ்நாட்டின் நகரங்கள்

இந்திய அரசாங்கம் 2011 ஆம் ஆண்டில் மேற்கொண்ட மக்கள் தொகைக் கணக்கெடுப்பின் அடிப்படையில் தமிழ் நாட்டில் இருக்கும் பெரிய நகரங்களின் மக்கள் தொகை இங்கு பட்டியலிடப்பட்டுள்ளது.
# மக்கள் தொகை அடிப்படையில் தமிழ்நாட்டின் நகரங்கள்

## மக்கள் தொகை விவரங்கள்

| தரவரிசை | பெயர் | மாவட்டம் | மக்கள் தொகை
2011 |  |
| --- | --- | --- | --- | --- |
| 1 | சென்னை | சென்னை, காஞ்சிபுரம், திருவள்ளூர், செங்கல்பட்டு | 8,696,010 |  |
| 2 | கோயம்புத்தூர் | கோயம்புத்தூர் | 2,151,466 |  |
| 3 | மதுரை | மதுரை | 1,462,420 |  |
| 4 | திருச்சிராப்பள்ளி | திருச்சிராப்பள்ளி | 1,021,717 |  |
| 5 | திருப்பூர் | திருப்பூர் | 962,982 |  |
| 6 | சேலம் | சேலம் | 919,150 |  |
| 7 | ஈரோடு | ஈரோடு | 521,776 |  |
| 8 | திருநெல்வேலி | திருநெல்வேலி | 498,984 |  |
| 9 | வேலூர் | வேலூர் | 481,966 |  |
| 10 | தூத்துக்குடி | தூத்துக்குடி | 410,760 |  |
| 11 | திண்டுக்கல் | திண்டுக்கல் | 292,132 |  |
| 12 | தஞ்சாவூர் | தஞ்சாவூர் | 290,724 |  |
| 13 | இராணிப்பேட்டை | இராணிப்பேட்டை | 262,346 |  |
| 14 | சிவகாசி | விருதுநகர் | 234,688 |  |
| 15 | கரூர் | கரூர் | 233,763 |  |
| 16 | உதகமண்டலம் | நீலகிரி | 233,374 |  |
| 17 | ஓசூர் | கிருட்டிணகிரி | 229,507 |  |
| 18 | நாகர்கோவில் | கன்னியாகுமரி | 224,329 |  |
| 19 | காஞ்சிபுரம் | காஞ்சிபுரம் | 221,749 |  |
| 20 | குமாரபாளையம் | நாமக்கல் | 194,992 |  |
| 21 | காரைக்குடி | சிவகங்கை | 184,347 |  |
| 22 | நெய்வேலி | கடலூர் | 178,925 |  |
| 23 | கடலூர் | கடலூர் | 173,361 |  |
| 24 | கும்பகோணம் | தஞ்சாவூர் | 167,098 |  |
| 25 | திருவண்ணாமலை | திருவண்ணாமலை | 144,683 |  |
| 26 | பொள்ளாச்சி | கோயம்புத்தூர் | 135,235 |  |
| 27 | இராஜபாளையம் | விருதுநகர் | 130,119 |  |
| 28 | குடியாத்தம் | வேலூர் | 124,274 |  |
| 29 | புதுக்கோட்டை | புதுக்கோட்டை | 117,215 |  |
| 30 | வாணியம்பாடி | திருப்பத்தூர் | 116,712 |  |
| 31 | ஆம்பூர் | திருப்பத்தூர் | 113,856 |  |
| 32 | ஆரணி | திருவண்ணாமலை | 1,12,897 |  |
| 33 | நாகப்பட்டினம் | நாகப்பட்டினம் | 102,838 | } |
# பளிச்சியம்மன்

**பளிச்சியம்மன்** என்பவர் இந்து சமய நாட்டார் தெய்வங்களில் ஒருவராவார். இவர் குறித்து இரு வேறு கதைகள் உள்ளன. இரண்டு பளிங்கர் பெண்ணிற்கு நடைபெற்றவை அவையாக இருக்கலாம். இருவருமே பளிங்கர் இனத்தவர் என்பதால் பளிச்சியம்மன் என்ற பெயரைப் பெற்றுள்ளனர்.
# பளிச்சியம்மன்

## தொன்மக் கதை

மேல் மலையடிவாரத்தில் சிவசைலம் எனும் கிராமத்தில் சேதுராயர் சாதி இளைஞன் ஒருவன் இருந்தான். அவனுக்கும் மலையில் மலைப்பளிங்கர் சாதி பெண்ணுக்கும் காதல் உண்டானது. இரு சாதி மக்களும் பிற சாதியிலிருந்து வரன்களை பெறுவதில்லை. எனவே இவர்களின் காதலுக்கு பலமான எதிப்பு நிலவியது. இருவரும் தங்கள் காதலை எண்ணிபடியே இளமையை கழித்தார்கள். பொறுமை இழந்த பளிச்சி அவனை காண அவனூருக்கு செல்ல முனைந்தாள். வழியில் கருணையாறு எதிர்பட அதன் கரையிலேயே தங்கினாள். அவன் இறுதி வரை வராமல்போக அங்கேயே மடிந்தாள்.
# பளிச்சியம்மன்

## கோவில்கள்

- கொடைக்கானல் பளிச்சியம்மன் கோவில்.
# விவேக் அர்சன்

**விவேக் அர்சன்** (Vivek Harshan) ஓர் இந்தியத் திரைப்படத் தொகுப்பாளர் ஆவார். தமிழ் மற்றும் மலையாளத் திரைப்படங்களில் பங்காற்றி வருகிறார். இவர் படத்தொகுப்பாளராக பணியாற்றிய *ஜிகர்தண்டா* திரைப்படத்திற்காக அவ்வாண்டிற்கான இந்திய தேசிய திரைப்பட விருதினை வென்றார்.
# விவேக் அர்சன்

## திரை வாழ்க்கை

2007 ஆவது ஆண்டில் வெளியான *பிக் பி* மலையாளத் திரைப்படத்தின் மூலமாக படத்தொகுப்பாளராக திரைப்படத்துறையில் அறிமுகமானார்.
# விவேக் அர்சன்

## திரைப்பட விபரம்

### திரைப்படத் தொகுப்பாளராக

| ஆண்டு | திரைப்படம் | மொழி |
| --- | --- | --- |
| 2007 | *பிக் பி* | மலையாளம் |
| 2009 | *சிவா மனசுல சக்தி* | தமிழ் |
| *Sagar Alias Jackie Reloaded* | மலையாளம் |  |
| 2010 | *பாஸ் என்கிற பாஸ்கரன்* | தமிழ் |
| *அன்வர்* | மலையாளம் |  |
| 2012 | *ஒரு கல் ஒரு கண்ணாடி* | தமிழ் |
| *22 Female Kottayam* | மலையாளம் |  |
| *Josettante Hero* | மலையாளம் |  |
| *பேச்சலர் பார்ட்டி* | மலையாளம் |  |
| 2013 | *5 சுந்தரிகள்* | மலையாளம் |
| *மரியான்* | தமிழ் |  |
| *வருத்தப்படாத வாலிபர் சங்கம்* | தமிழ் |  |
| *ஆல் இன் ஆல் அழகு ராஜா* | தமிழ் |  |
| 2014 | *ஜிகர்தண்டா* | தமிழ் |
| *பெருச்சாழி* | மலையாளம் |  |
| *பர்மா* | தமிழ் |  |
| 2015 | *காக்கி சட்டை* | தமிழ் |
| *வாசுவும் சரவணனும் ஒண்ணா படிச்சவங்க* | தமிழ் |  |
| 2016 | *ரஜினி முருகன்* | தமிழ் |
| *காளி* | மலையாளம் |  |
| *இறைவி* | தமிழ் |  |
| - | *ஜாக்சன் துரை* | தமிழ் |
| *கடவுள் இருக்கான் குமாரு* | தமிழ் |  |
| *முப்பரிமாணம்* | தமிழ் |  |
# விவேக் அர்சன்

## பெற்ற விருதுகள்

### தேசிய திரைப்பட விருதுகள்

- 2014 – சிறந்த படத்தொகுப்பாளர் - *ஜிகர்தண்டா*
# விவேக் அர்சன்

## பெற்ற விருதுகள்

### விஜய் விருதுகள்

- 2014 - சிறந்த படத்தொகுப்பாளர் - *ஜிகர்தண்டா*
# மாசச்சூசெட்சு விரிகுடா மாகாணம்

**மாசச்சூசெட்சு விரிகுடா மாகாணம்** (*Province of Massachusetts Bay*வட அமெரிக்காவில் 1692 முதல் இருந்த பிரித்தானியக் குடியேற்றமாகும்; இது 1776 முதல் அமெரிக்க ஐக்கிய நாட்டின் முதல் பதின்மூன்று மாநிலங்களில் ஒன்றாக இருந்தது. அக்டோபர் 7, 1691 அன்று இங்கிலாந்து, இசுக்காட்லாந்து மற்றும் அயர்லாந்தின் கூட்டு அரசர்களாக இருந்த வில்லியமும் மேரியும் இந்த மாகாணத்தை நிறுவும் அரசாணையை வெளியிட்டனர். இந்த அரசாணை மே 14, 1692 அன்று செயல்பாட்டிற்கு வந்தது; புதிய மாகாணத்தில் மாசச்சூசெட்சு விரிகுடாக் குடியேற்றம், பிளைமவுத் குடியேற்றம், மேய்ன் மாகாணம், மார்த்தாவின் திராட்சைத் தோட்டம், நான்டாக்கெட், நோவா ஸ்கோசியா மற்றும் நியூ பிரன்சுவிக் பகுதிகள் அடங்கியிருந்தன. தற்கால மாசச்சூசெட்ஸ் மாநிலம் இதன் நேரடி பின்வருநராகும்; 1820 முதல் மேய்ன் தனியான ஐக்கிய அமெரிக்க மாநிலமாயிற்று; நோவா ஸ்கோசியா மற்றும் நியூ பிரன்சுவிக் இரண்டும் 1697இலிருந்து பிரிந்து தற்போது கனடாவின் மாநிலங்களாக உள்ளன.  
மாகாணத்தின் பெயரான மாசச்சூசெட்சு உள்ளக தொல்குடி மக்களின் மாசச்சூசெட்சு மொழியிலிருந்து வந்துள்ளது; இது *பெரிய மலைப்பகுதியில்*, *பெரிய மலைகளின் இடத்தில்* எனப் பொருள்படும். இங்குள்ள பெரும் நீல மலையை ஒட்டி இப்பெயர் எழுந்துள்ளது.
# மாசச்சூசெட்சு விரிகுடா மாகாணம்

## மேற் படிப்பிற்கு

- Adams, James Truslow. *Revolutionary New England, 1691–1776* (1923) online
- Bailyn, Bernard. *The Ordeal of Thomas Hutchinson* (Harvard University Press, 1974)
- Bailyn, Bernard, and Lotte Bailyn. *Massachusetts Shipping, 1697-1714: A Statistical Study* (Harvard University Press, 1959)
- Brown, B. Katherine. "Freemanship in Puritan Massachusetts." *American Historical Review* (1954): 865-883. in Jstor
- Cott, Nancy F. "Divorce and the changing status of women in eighteenth-century Massachusetts." *William and Mary Quarterly: A Magazine of Early American History* (1976): 586-614. in JSTOR
-
- Greven, Philip J. *Four generations: Population, land, and family in colonial Andover, Massachusetts* (Cornell University Press, 1972)
# மாசச்சூசெட்சு விரிகுடா மாகாணம்

## மேற் படிப்பிற்கு

### இணையத்திலுள்ள மூல உசாத்துணைகள்

- 500+ volumes of colonial records
# சிர்கெலைட்டு

**சிர்கெலைட்டு** *(Zirkelite)* is an oxide mineral with formula: (Ca,Th,Ce)Zr(Ti,Nb)2O7 என்ற வாய்ப்பாடு கொண்ட ஒரு ஆக்சைடு கனிமம் ஆகும். நுண்ணிய அளவில் சம அளவு படிமங்களாக இக்கனிமம் தோன்றுகிறது மற்றும் உருவாகிறது. கருப்பு, பழுப்பு, அல்லது மஞ்சள் நிறத்தில் 5.5 என்ற கடினத்தன்மை மதிப்பும் 4.7 என்ற அடர்த்தி எண்ணும் கொண்ட கனிமமாக இது காணப்படுகிறது.பன்னாட்டு கனிமவியல் சங்கம் சிர்கெலைட்டு கனிமத்தை Zke என்ற குறியீட்டால் அடையாளப்படுத்துகிறது.
# சிர்கெலைட்டு

## கண்டுபிடிப்பும் பெயரிடலும்

1895 ஆம் ஆண்டு பிரேசில் நாட்டில் செருமனியைச் சேர்ந்த பாறையியலர் பெர்டிணாண்டு சிர்கெல் (1838-1912) இக்கனிமத்தைக் கண்டுபிடித்தார். இவரின் நினைவாக இக்கனிமத்திற்கு சிர்கெலைட்டு என்று பெயரிடப்பட்டது.
# சிர்கெலைட்டு

## தோற்றம்

தொடக்கத்தில் பிரேசில் நாட்டின் சாவோ பாவுலோ நகரில் உள்ள யாக்குபிராங்கா நகராட்சியில் கார்பனாடைட்டு வகை தீப்பாறையாக இக்கனிமம் கண்டறியப்பட்டது. கனடா, கசக்கசுதான், நார்வே, உருசியா,தென் ஆப்பிரிக்கா, ஐக்கிய இராச்சியம் மற்றும் அமெரிக்கா முதலான நாடுகளிலும் சிர்கெலைட்டு கனிமம் காணப்படுகிறது.
# பகுப்பு:கதிரியக்கக் கனிமங்கள்

தீரவே தீராத கதிரியக்க ஓரிடத்தான்களை பின்வரும் கனிமங்கள் பெற்றுள்ளன:
- யுரேனியம்;
- தோரியம்;
- பொட்டாசியம்.  
இவை ஆல்பா, பீட்டா, காமா போன்ற கதிரியக்க கதிர்வீச்சுகளையும் ரேடான் மற்றும் தோரான் போன்ற வாயுக்களையும் உமிழ்கின்றன.  
இவற்றை சேகரிக்க முயல்பவர்கள் தேவையான முன்னேற்பாடுகளுக்குப் பின்னரே சேமிக்க முயற்சிக்க வேண்டும். ரேடான் வாயுவை சுவாசித்தல் பெரும் அபாயமானது.
# பகுப்பு:இலந்தனைடு கனிமங்கள்

இலந்தனைடு தொடரிலுள்ள தனிமத்தைக் கொண்டுள்ள கனிமங்கள் இலந்தனைடு கனிமங்கள் எனப்படுகின்றன.  
- 57 இலந்தனம் La
- 58 சீரியம் Ce
- 59 பிரசியோடைமியம் Pr
- 60 நியோடைமியம் Nd
- 61 புரோமித்தியம் Pm
- 62 சமாரியம் Sm
- 63 யூரோப்பியம் Eu
- 64 கடோலினியம் Gd
- 65 டெர்பியம் Tb
- 66 டிசிப்ரோசியம் Dy
- 67 ஓல்மியம் Ho
- 68 எர்பியம் Er
- 69 தூலியம் Tm
- 70 இட்டெர்பியம் Yb
- 71 லியுதேத்தியம் Lu
# பார்பிக்யூ நேஷன்

**பார்பிக்யூ நேஷன்** என்னும் உணவகம், மும்பை நகரில் 2006ஆம் ஆண்டு ஜனவரி மாதத்தில் தொடங்கப்பட்டது. இந்த நிறுவனத்துக்கு ஐதராபாத்து,விசாகப்பட்டினம், விசயவாடா, பெங்களூர், இலக்னோ, சென்னை, புனே, பானஜி, கொல்கத்தா, குவகாத்தி, சண்டிகர், உதயப்பூர், தில்லி, அகமதாபாத், சூரத்து, விசாகப்பட்டினம், கோலாப்பூர், மங்களூர், நாக்பூர், கோயம்புத்தூர், மொகாலி, குர்கான், செய்ப்பூர், வடோதரா, நொய்டா உள்ளிட்ட நகரங்களில் பல கிளைகள் உள்ளன.  
மியேல் கைடு என்ற இதழ், ஆசிய அளவில் முக்கியமான 100 உணவகங்களில் இதுவும் ஒன்றென பட்டியலிட்டுள்ளது.
# மதினா பள்ளிவாசல், சில்லாங்

**மதினா பள்ளிவாசல்** (*Madina Mosque*),இந்தியாவின் மேகாலயா மாநிலத்தின் சில்லாங் நகரில் அமைந்துள்ளது.இந்தியாவில் கண்ணாடியில் மட்டும் கட்டப்பட்ட பள்ளிவாசல் மற்றும் வடகிழக்கு பிராந்தியத்தில் மிகப் பெரிய பள்ளிவாசல் ஆகும்.
மதீனா பள்ளிவாசலலின் கண்ணாடி குவிமாடம் மற்றும் கண்ணாடி கோபுரங்கள் அனைத்து அமைப்புகளும் பிரகாசமானது ஆகும்.
# மதினா பள்ளிவாசல், சில்லாங்

## அமைப்பு

மதீனாவில் பள்ளிவாசல் இந்தியாவின் அரிதான கட்டடக்கலையான
கண்ணாடி ஒளிவிடும் அமைப்பில் உள்ளது.இது 121 அடி உயரம் மற்றும் 61 அடி அகலம் கொண்டது.நான்கு அடுக்கு மாடிகள் கொண்ட அமைப்பில் ஒரு அனாதை இல்லம்,ஒரு நூலகம் மற்றும் ஒரு இஸ்லாமிய இறையியல் நிறுவனம் உள்ளது.பள்ளிவாசல் மற்றும் அதனை சுற்றியுள்ள ஈத்கா பகுதியில் 8000 மக்கள் பிரார்த்தனை செய்யலாம்.
பள்ளிவாசலில் பெரிய தோட்டம் உள்ளது.மதீனாவில் பள்ளிவாசல் இஸ்லாமிய ஆய்வு மற்றும் ஆன்மீக மையம் மையமாக முக்கியத்துவம் பெற்றிருக்கிறது.
# மதினா பள்ளிவாசல், சில்லாங்

## பெண்கள் தொழுமிடம்

இப்பள்ளிவாசலில் சுமார் 2000 பெண்கள் தொழுகை நடத்த தனி இடம் உள்ளது.
# இசுக்காட்லாந்து இராச்சியம்

**இசுக்காட்லாந்து இராச்சியம்** (*Kingdom of Scotland)* வட-மேற்கு ஐரோப்பாவில் 843இல் நிறுவப்பட்ட நாடு ஆகும்; 1707இல் இது இங்கிலாந்து இராச்சியத்துடன் இணைந்து ஒன்றிணைந்த பெரிய பிரித்தானிய இராச்சியம் உருவானது. இதன் ஆட்பகுதி விரிந்தும் சுருங்கியும் மாறியபோதும் பெரிய பிரித்தானியாவின் வடக்கில் தீவின் மூன்றில் ஒருபங்கு நிலத்தை கொண்டுள்ளது. தெற்கில் இங்கிலாந்து இராச்சியத்துடன் எல்லையைப் பகிர்ந்துள்ளது. ஆங்கிலேயர்கள் பலமுறை தாக்கியுள்ளனர்; இருப்பினும் முதலாம் இராபர்ட்டு தலைமையில் விடுதலைப் போரில் வெற்றிபெற்று பிந்தைய நடுக்காலங்களில் தனி நாடாக விளங்கியது. 1603இல் இசுக்காட்லாந்ந்தின் மன்னர் ஆறாம் ஜேம்சு இங்கிலாந்து அரசராகப் பொறுப்பேற்றார். அச்சமயத்தில் இசுக்காட்லாந்தும் இங்கிலாந்தும் விரும்பிய ஒன்றிணைப்புடன் ஒரே முடியாட்சியில் இருந்தன. 1707இல் இரண்டு இராச்சியங்களும் ஒன்றிணைப்புச் சட்டங்களின்படி ஒன்றிணைக்கப்பட்டு பெரிய பிரித்தானிய இராச்சியம் உருவானது.  
1482 முதல் இசுக்காட்லாந்தின் நிலப்பரப்பு தற்கால இசுக்காட்லாந்தின் நிலையை எட்டியது. கிழக்கில் வட கடலும் வடக்கிலும் மேற்கிலும் அத்திலாந்திக்குப் பெருங்கடலும் தென்மேற்கில் வடக்குக் கால்வாயும் ஐரியக் கடலும் இதன் எல்லைகளாக உள்ளன.
# இசுக்காட்லாந்து இராச்சியம்

## தொடர்புடைய பக்கங்கள்

- இசுக்கொட்லாந்து
- ஒன்றிணைப்புச் சட்டங்கள் 1707  
<>
</>
# மார்த்தாவின் திராட்சைத் தோட்டம்

**மார்த்தாவின் திராட்சைத் தோட்டம்** (*Martha's Vineyard*, உள்ளகப் பெயர்: *நோப்பெ*) மாசச்சூசெட்ஸ் மாநிலத்தில் காட் முனைக்குத் தெற்கே உள்ள தீவு ஆகும். இது வசதி மிக்கோருக்கான கோடைக்கால குடியேற்றமாக மிகவும் அறியப்பட்டுள்ளது. இதில் சிறிய சப்பாக்கிடிக் தீவும் அடங்கும்; இது பொதுவாக பெரிய தீவுடன் இணைக்கப்பட்டிருந்தாலும் சூறாவளிகளாலும் புயல்களாலும் இரண்டு தீவுகளும் பிரிக்கப்படுகின்றன. கடைசியாக 2007இல் இவை பிரிந்தன. ஏப்ரல் 2, 2015 நிலவரப்படி இரண்டு தீவுகளும் மீண்டும் இணைக்கப்பட்டுள்ளன. முக்கோண வடிவிலுள்ள இத்தீவின் நீளம் ஏறத்தாழ 20.5 மைல்கள் (33 கி.மீ.) ஆகும். 87.48 சதுர மைல்கள் (231.75 சதுர கி.மீ.) பரப்பளவுள்ள மார்த்தாவின் திராட்சைத் தோட்டம் ஐக்கிய அமெரிக்காவின் 57வது பெரிய தீவாக உள்ளது.
# பிளைமவுத் குடியேற்றம்

**பிளைமவுத் குடியேற்றம்** (*Plymouth Colony*), அல்லது **புது பிளைமவுத்** அல்லது **பிளைமவுத் விரிகுடா குடியேற்றம்**) 1620 முதல் 1691 வரை வட அமெரிக்காவில் அமைந்திருந்த ஆங்கிலக் குடியேற்றமாகும். கப்பல்தலைவர் ஜான் இசுமித் முன்னதாகச் சென்று நில அளவை செய்து நியூ பிளைமவுத் எனப் பெயரிட்டிருந்த இடத்தில் பிளைமவுத் குடியேற்றத்தின் முதல் குடியிருப்பு உருவானது. தற்போதைய மாசச்சூசெட்ஸ் மாநிலத்தில் பிளைமவுத்தில் இருந்த இந்த முதல் குடியிருப்பே இந்தக் குடியேற்றத்தின் தலைநகரமாக விளங்கியது. தனது உச்ச காலத்தில் தற்கால மாசச்சூசெட்ஸ் மாநிலத்தின் பெரும்பாலான தென்பகுதியை அடக்கியிருந்தது.  
பிளைமவுத் குடியேற்றத்தை நிறுவியவர்கள் சமயச் செலவர் என அறியப்படும் ஆங்கிலிக்கர்களும் சமயப் பிரிவினையாளர்களான பிரவுன் பின்பற்றாளர்களும் ஆவர். வட அமெரிக்காவில் ஆங்கிலேயர்களால் வெற்றிகரமாக உருவாக்கப்பட்ட முதல் குடியேற்றமாக இது இருந்தது. இதே காலகட்டத்தில் வர்ஜீனியாவில் ஜேம்சுடவுன் மற்றும் பிற குடியிருப்புகள் உருவாயின. முதல் குறிப்பிடத்தக அளவிலான நிரந்தர குடியேற்றம் நியூ இங்கிலாந்து பகுதியில் உருவானது. பிளைமவுத் குடியேற்றம் மாசச்சூசெட் இனத்தவருடன் உடன்பாடு கண்டு தங்கள் இருப்பை தக்க வைத்துக் கொண்டனர். இதற்கு தொல்குடி அமெரிக்கரான இசுக்குவான்ட்டோ உதவியாக இருந்தார். இந்த உறவில் ஏற்பட்ட பிணக்கினால் பிலிப் அரசர் போர் (1675-1678) என அழைக்கப்படுகின்ற முதல் செவ்விந்தியப் போர் நிகழ்ந்தது. 1691இல் இந்தக் குடியேற்றம் மாசச்சூசெட்சு விரிகுடாக் குடியேற்றத்துடனும் மற்ற குடியேற்றங்களுடனும் இணைக்கப்பட்டு மாசச்சூசெட்சு விரிகுடா மாகாணம் உருவானது.  
இந்தக் குடியேற்றம் மிகக் குறுகிய காலமே இருந்தபோதும், ஐக்கிய அமெரிக்க வரலாற்றில் இதற்கு சிறப்பான பங்குண்டு. பிளைமவுத்தின் குறிப்பிடத்தக்க மக்கள்தொகை சமய ஒறுத்தலிலிருந்து தப்பி வந்தவர்கள்; தங்களின் புரிதலின்படி வழிபட இடம் தேடி வந்தவர்கள். ஜேம்சுடவுன் போன்ற மற்றக் குடியேற்றங்கள் வணிக நோக்கில் தொழில்முனைவோரால் உருவாக்கப்பட்டவை.
பிளைமவுத் குடியேற்றத்தின் சமூக, சட்ட அமைப்புகள் ஆங்கில வழமைகளை ஒட்டியே இருந்தன. இங்கு நிகழ்ந்த நிகழ்ச்சிகள் அமெரிக்க நாட்டுக்கதைகளின் அங்கமாயிற்று. இவர்கள் தொடர்புள்ள நன்றி தெரிவித்தல் நாள் வட அமெரிக்காவின் மரபாயிற்று; பிளைமவுத் பாறை நினைவுச்சின்னம் ஆயிற்று.
# சின்னத்தம்பி கதை

**சின்னத்தம்பி கதை** என்பது நாட்டார் கதைப்பாடல்களில் சொல்லப்படுகின்ற கதையாகும். இக்கதை அக்காலத்தில் தேவர் மற்றும் சக்கிலியர் சாதிகள் இடையேயான முரண்பாட்டினை விளக்குகிறது. அத்துடன் உயர்சாதி மக்கள் தாழ்ந்த சாதி மக்களுக்கு இழைத்த கொடுமையையும் பதிவு செய்துள்ளது.
# சின்னத்தம்பி கதை

## கதை

காவல்காரர்களாக தேவர் சாதியை சார்ந்தவர்கள் இருக்கிறார்கள். அவர்களால் பயிர்களை அழிக்கும் வன விலங்குகளை கட்டுப்படுத்த முடியவில்லை. அதனால் சக்கிலி சாதியைச் சார்ந்த சின்னத்தம்பி அவனுடைய சாதியைச் சார்ந்த இளைஞர்களை திரட்டி விலங்குகளை வேட்டையாடி வெல்கிறான்.  
அவனுடைய வீரம் அறிந்த மக்கள் தலைவனாக ஏற்கிறார்கள். சின்னத்தம்பியின் திறனை அறிந்த ஜமிந்தார், அவனை படைத்தலைவனாக ஆக்குகிறார். இதனால் தேவர் சாதி மக்களுக்கு அவமானமாகிறது. அவர்கள் சின்னத்தம்பியை வஞ்சித்துக் கொல்கின்றனர்.
# சாந்தைட்ரால்

**சாந்தைட்ரால்** *(Xanthydrol)* என்பது C<sub>13</sub>H<sub>10</sub>O<sub>2</sub>. என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இச்சேர்மத்தின் மொத்த மூலக்கூற்று நிறை 198.221 கி/மோல் ஆகும். இரத்த ஓட்டத்தில் யூரியாவின் அளவை அளவிடுவதற்கு சாந்தைட்ரால் பயன்படுகிறது.
# சாந்தைட்ரால்

## தயாரிப்பு

சாந்தோனை ஒடுக்க வினைக்கு உட்படுத்தி சாந்தைட்ரால் தயாரிக்க முடியும்.
# சுவாதி கொலை வழக்கு

**சுவாதி கொலை வழக்கு** என்பது 24 சூன் 2016 அன்று, சென்னை நுங்கம்பாக்கம் தொடருந்து நிலையத்தில் சுவாதி எனும் பெண்மணி கொலை செய்யப்பட்டது தொடர்பான வழக்கினைக் குறிக்கும்.
# சுவாதி கொலை வழக்கு

## கொலை விவரம்

சென்னையிலுள்ள இன்போசிசு தகவல் தொழினுட்ப நிறுவன ஊழியரான சுவாதி, நாள்தோறும் நுங்கம்பாக்கம் தொடருந்து நிலையத்தில் புறநகர் தொடருந்தில் ஏறி பணிக்கு சென்றுவரும் வழக்கத்தினைக் கொண்டிருந்தார். சூன் 24 அன்று காலை 6 மணிவாக்கில் தொடருந்திற்காக காத்துக் கொண்டிருந்த வேளையில், இளவயது கொலையாளி ஒருவனால் வெட்டிக் கொலை செய்யப்பட்டார்.
# சுவாதி கொலை வழக்கு

## கொலையாளி விவரம்

சூலை 1, 2016 இரவு செங்கோட்டைக்கு அருகே மீனாட்சிபுரம் எனும் சிற்றூரில் 24 அகவையுடைய இராம்குமார் என்ற கொலையாளி கைது செய்யப்பட்டார். கைதினைத் தவிர்க்க குற்றவாளி தற்கொலை முயற்சியில் ஈடுபட்டார். ஆனால் காவற்துறையால் காப்பாற்றப்பட்டு மருத்துவமனையில் அனுமதிக்கப்பட்டார்.
# சுவாதி கொலை வழக்கு

## கொலைக்கான காரணம்

கொலைக்கான காரணத்தை தமிழக காவற்துறை இதுவரை கண்டறியப்படவில்லை.
# சுவாதி கொலை வழக்கு

## புலனாய்வு விவரம்

சென்னை உயர்நீதிமன்றத்தின் கருத்துகளை அடுத்து, புலனாய்வு செய்யும் பொறுப்பு இரயில்வே காவற்துறையிடமிருந்து சென்னை நகர காவற்துறைக்கு முறைப்படி மாற்றப்பட்டது.
# சுவாதி கொலை வழக்கு

## பாதுகாப்பு குறித்தான கண்டன விமர்சனங்கள்

பெருமளவில் மக்கள் கூடும் ஒரு தொடருந்து நிலையத்தில் கண்காணிப்புக் காமிராக்கள் அமைக்கப்படாதிருந்தது குறித்து குமுகாயத்தின் பல்வேறு அமைப்புகள் தமது கண்டன விமர்சனங்களை தெரிவித்தன.
# சுவாதி கொலை வழக்கு

## பொதுமக்களின் செயற்பாடுகள் குறித்தான விமர்சனங்கள்

*கொலை நிகழ்வு நடந்த நேரத்தில் அங்கிருந்தோர் கொலையைத் தடுக்கவோ, கொலையாளியைப் பிடிக்கவோ முயற்சி செய்யவில்லை; கொலைத் தாக்குதலுக்குள்ளான பெண்ணைக் காப்பாற்ற முயற்சி எதுவும் எடுக்கப்படவில்லை* என்பன போன்ற குற்றச்சாட்டுகள் குமுகாயத்தின் பல்வேறு அமைப்புகளால் எழுப்பப்பட்டன.
# சுவாதி கொலை வழக்கு

## அஞ்சலிக் கூட்டங்கள்

கொலையைக் கண்டித்து, சென்னை நகரில் அஞ்சலிக் கூட்டங்கள் இடம் பெற்றன.
# சுவாதி கொலை வழக்கு

## ராம்குமார் மரணம்

சுவாதியின் கொலை வழக்கை தமிழக காவல் துறை சரியாக விசாரிக்கவில்லை, பல உண்மைகளை இவர்கள் மறைத்துவிட்டனர். இதனால் இந்த வழக்கை சிபியையிடம் ஒப்படைக்க வேண்டும் என்று ராம்குமாரின் அம்மா நீதிமன்றத்தில் முறையிட்டார்.  
இதற்கிடையில் சென்னை புழல் சிறைச்சாலையில் குற்றவாளி என்று கைதுசெய்யப்பட்டிருந்த ராம்குமார் 2016 செப்டம்பர் மாதம் 17 ஆம் திகதி சிறை வளாகத்தில் இருந்த மின்சார பெட்டியில் கைவைத்து இறந்துவிட்டதாகச் சிறைத்துறையினர் அறிவித்தனர்.
# வெங்கலராசன் கதை

**வெங்கலராசன் கதை** என்பது நாட்டார் கதைப்பாடல்களில் வருகின்ற கதையாகும். இக்கதை தமிழர்களின் சாதி, இன குழுக்களிடையே மட்டும் திருமணம் உறவை பேனுவதையும், அதனை வலுவாக கடைபிடிக்க போரிடவும், உயிர்துறக்கவும் செய்தார்கள் என்பதை ஆவனப்படுத்துகிறது.
# வெங்கலராசன் கதை

## கதை

வெங்கலராசன் கோட்டை கட்டி வாழும் குறு அரசன். அவனுடையப் பெண்ணை கேரள அரசன் ஒருவன் திருமணம் செய்து கொள்ள எண்ணி வெங்கலராசனிடம் வருகிறான். வெங்கலராசன் மறுத்திடவே, படையெடுத்து வந்து போர் செய்கிறான். போருக்கு காரணமான வெங்கலராசன் மகள் தன் தலையை வெட்டி கோட்டைக்கு வெளியே எறிந்து போரை முடிக்க கூறுகிறாள். வெங்கலராசனும் அவ்வாறே செய்கிறான்.
# கௌதல மாடன் கதை

**கௌதல மாடன் கதை** என்பது நாட்டார் கதைப்பாடல்களில் சொல்லப்பெறுகின்ற கதையாகும். இக்கதை பெண்ணை காக்க மரணத்தை தழுவுகின்ற ஆணைப் பற்றியது. சாதி மதம் பாராது மனிதத்தினை போற்றும் கதையாக உள்ளது.
# கௌதல மாடன் கதை

## கதைச் சுருக்கம்

தயிர் விற்க செல்லும் சக்கிலிப் பெண்ணான பூவாயியை ஒரு காமுகன் வன்புணர்வு செய்ய முற்படுகிறான். அவள் இசுலாமிய இளைஞனிடம் தன்னை காக்க வேண்டுகிறாள். அவனும் காப்பாற்றுகிறான். ஒருநாள் காமுகனுக்கும் இளைஞனுக்கும் மோதல் வருகிறது. அதில் இருவரும் இறந்து போகிறார்கள். தன்னை காப்பாற்ற இளைஞன் முனைந்து அதனால் இறந்ததால், பூவாயி தற்கொலை செய்து கொள்கிறாள்.
# சின்ன நாடான் கதை

சின்ன நாடன் கதை என்பது கதைப்பாடல்களில் கூறப்படும் கதையாகும். இக்கதை ஓர் சாதியைச் சேர்ந்த ஆண், அச்சாதியைவிட கீழான சாதிப் பெண்ணுடதொடர்புடன் கொண்ட தொடர்பை கண்டிக்காது விடவிடுகின்ற சமூகத்தையும், தாழ்ந்த சாதி பெண்ணிற்கு பிறக்கும் குழந்தையை சொத்துக்கு வாரிசாக ஏற்காதது குறித்தும் ஆவணம் செய்கிறது.
# சின்ன நாடான் கதை

## கதை சுருக்கம்

சின்ன நாடன் நான்கு குடும்பத்தினருக்கு ஒரே வாரிசாவான். அவனுக்கு பூவாயி என்ற பெண்ணை திருமணம் செய்கிறார்கள். அவள் பருவத்திற்கு வராததால் அவளுடைய வீட்டிலேயே வளர்கிறாள். சின்ன நாடனுக்கு ஐயம்குட்டி என்ற பெண்ணுடன் தொடர்பு ஏற்படுகிறது.  
பூவாயி பருவத்தை அடைந்ததும் சின்ன நாடனிடம் ஐயம்குட்டியை விட்டுவிட்டு பூவாயுடன் இல்லறம் நடத்த சொல்கின்றனர். அவன் மறுத்துவிடுவதால் உறவினர்களே அவனை கொன்று விடுகின்றார்கள்.
# அகில இந்திய மாங்கனிக் கண்காட்சி

**அகில இந்திய மாங்கனி கண்காட்சி ** என்பது கிருட்டிணகிரி மாவட்டத்தின் தலைநகரான கிருட்டிணகிரியில் ஆண்டுதொரும் நடைபெறும் ஒரு கண்காட்சியாகும். இந்தக் கண்காட்சி 1992 ஆண்டு முதல் ஆண்டுதோறும் தமிழக அரசு மற்றும் கிருட்டிணகிரி நகராட்சியால் நடத்தப்பட்டுவருகிறது. 2016 ஆம் ஆண்டு நடப்பது 24 வது மாங்கனி கண்காட்சி ஆகும். 2016 சூன் 25 ல் இருந்து 2016 16 சூலை வரை நடக்கிறது.  
மாவட்டத்தில் மா சாகுபடி 300,17 சதுர கிமீ பரப்பளவு கொண்டது. கிருஷ்ணகிரியின் முக்கிய பயிராக மாங்கனி உள்ளது. மாவட்டத்தில் ஆண்டுதோறும் 300,000 டன் மா உற்பத்தி ஆகிறது. மா உற்பத்தியில் கிருஷ்ணகிரி மாவட்டம் தமிழ்நாட்டில் முதல் இடத்தில் உள்ளது. ஒரு பெரிய அளவிலான மாம்பழ ஏற்றுமதி மண்டலம் கிருஷ்ணகிரி மாவட்டத்தில் ஏற்கப்பட்டுள்ளது. இதனால் விவசாயிகளுக்கு அதிக லாபம் விளைவிக்கின்றது. மாம்பழம் பதப்படுத்தும் தொழில் அத்துடன் வளர்ந்து வருகின்றது.  
ஒவ்வொரு ஆண்டும் ஆயிரக்கணக்கான பார்வையாளர்கள் அனைத்து மாவட்டங்களிலும் இருந்து *அகில இந்திய மாங்கனி கண்காட்சியை* காண கிருஷ்ணகிரிக்கு வருகிறார்கள். மாவட்ட ஆட்சியர் ஆண்டுதோறும் விழாவை தொடக்கி வைத்து சிறப்புரை ஆற்றுவார். மேற்படி விழாவில் 30 நாட்களிலும் பல்வேறு கலை நிகழ்ச்சிகள் நடைபெறும். நாடு முழுவதிலும் இருந்து மாபெரும் கலைஞர்கள், பள்ளி கல்லூரி மாணவர்கள் கலந்து கொண்டு பார்வையாளர்ககளை மகிழ்விப்பார்கள். அடுத்த ஆண்டு முதல் மாங்கனி கண்காட்சி சர்வ தேச அளவில் ஊக்குவிக்க முயற்சி மேற்கொள்ளப்பட்டு வருகிறது. மாநிலம் முழுவதும் பெரும் வரவேற்பை பெரும் என எதிர்பார்க்கபடுகிறது.
# கபாலகார சுவாமி கதைப்பாடல்

**கபாலகார சுவாமி கதைப்பாடல்** என்பது நாட்டார் கதைப்பாடல்களில் ஒன்றாகும்.
# கபாலகார சுவாமி கதைப்பாடல்

## கதைச் சுருக்கம்

குட்டியாலி மரக்காயன் என்பவன் கீழக்கரையில் ஆட்சி செய்தான். அவனிடம் 999 கப்பல்கள் இருந்தன. தனது ஆயிரமாவது கப்பலை அவன் ஓரே மரத்தில் செய்ய ஆசை கொண்டான். அதற்காக பலத்த ஏற்பாட்டுடன் பெரிய மரத்தை தேடி பயணப்பட்டான். அந்தப் பயணம் கடல்வழியாக அமைந்தது.  
தூத்துக்குடி, குலசேகரப் பட்டிணம் போன்ற இடங்களில் கப்பபல்களை நிறுத்தி இளைப்பாறிவிட்டு பயணப்பட்டார்கள். கூடுதாழையில் மரகாகாயனுக்கு இடது கண் துடித்தது. அதனால் அங்கிருந்த உவரி சுயம்புலிங்க அய்யனார் கோயில், அந்தோணியார் கோயில் ஆகியவற்றில் வழிபட்டனர்.  
திருவனந்தபுரத்தில் இறங்கினான். அங்கு மன்னனை சந்தித்து தன் கப்பல் ஆசையை கூறினான். மன்னரும் மரத்தினை தேடி வெட்டிக் கொள்ள சம்மதித்தார். கபாலகாரன் எனும் தெய்வம் குடியிருக்கும் மரத்தை தேர்வு செய்து வெட்டினார்கள். அதனால் தீய சகுணங்கள் உண்டானது. ஜோதிடம் கேட்ட போது அம்மரத்தை வெட்டினால் உண்டாகும் தீமை பற்றி தெரிந்து கொண்டார். எனினும் மரத்தை வெட்டி எடுத்து சென்றார். அதனால் கோபம் கொண்ட கபாலகாரன் தன்னுடைய பேய் படையுடன் வந்து அனைவரையும் கொன்றார்.
# கபாலகார சுவாமி கதைப்பாடல்

## காலம்

இக் கதைப்பாடலில் குறிப்பிடப்படும் கடற்கரை இடங்கள் கி.பி. 16ஆம், 17ஆம் காலத்தவை.
# ஜோகன் சிவனேஷ்

**ஜோகன் சிவனேஷ்** (Johan Shevanesh) என்பவர் ஒரு இந்திய திரைப்பட இசையமைப்பாளராவார். இவர் 2016 ஆண்டு வெளியான மெட்ரோ திரைப்படத்திற்கு இசையமைத்துள்ளார்.
# ஜோகன் சிவனேஷ்

## வாழ்க்கை

ஜோகன் சிவனேஷ் தமிழ்நாட்டின் சென்னையில் இசைப்பாரம்பரியம் கொண்ட குடும்பத்தில் பிறந்தார். இவர் ஆறாம் வகுப்பு படிக்கும்போது கீபோர்டு இசைக்கப் பழகினார். பத்தாம் வகுப்பு முடித்தப்பின் ஏ.ஆர். ரஹ்மானின் தற்போதைய கே.எம். கன்ஸர்வேட்டரி அன்று ‘வாப்பா’ கன்ஸர்வேட்டரி என்ற பெயரில் செயல்பட்டுவந்தத இசைப்பளிளியில் சவுண்ட் இன்ஜினீயரிங் படித்தார். மறுபுறம் லக்ஷ்மண் ஸ்ருதி இசைக்குழுவில் கீபோர்டு வாசிக்கும் வாய்ப்புக் கிடைத்தது. இதனால் பாடகர் எஸ். பி. பாலசுப்பிர மணியம் முதல் இளையராஜா வரை பல இசை மேதைகளோடு நெருங்கிப் பழகும் வாய்ப்பு அங்கு கிடைத்தது.  
இயக்குநர் சுசி கணேசனிடம் கந்தசாமி படத்தில் துணை இயக்குநராக வேலைபார்த்த ஆனந்த கிருஷ்ணன் ஜோகனுக்கு அறிமுகமானார். இவர் 2013இல் இந்திப் படமான ‘ஆமிர்’ படத்தை மறுதயாரிப்பில் ஆள் படமாக எடுக்க முடிவெடுத்தார். இந்தப்படத்திற்கு ஜோகன் இசையமைத்தார். இந்தப் படத்தின் திரைக்கதைக்கு இசைதான் உயிர்நாடி. அதிலும் கடைசி 20 நிமிடங்களுக்கு வசனமே கிடையாது. ஏற்கெனவே கொள்ளைக்காரன் படத்துக்காக இசையமைத்திருந்தாலும் ஆள் படம் ஜோகனுக்கு அடையாளம் தேடித் தந்தது. அதன்பிறகு மெட்ரோ திரைப்படத்திற்கு இசையமைத்துள்ளார்.
# குர்முகி

**குர்முகி** (*Gurmukhi*, , ) பஞ்சாபி மொழியை எழுதுவதற்கு சீக்கியர்களும் இந்துக்களும் பெரிதும் பயன்படுத்தப்படும் எழுத்துமுறையாகும். இது இலன்டா எழுத்துமுறையிலிருந்து உருவான அகரவரிசையிலான அபுகிடா ஆகும்; 16ஆவது நூற்றாண்டில் சீக்கியர்களின் இரண்டாம் குருவான குரு அங்கத் இதனை சீர்தரப்படுத்தினார். குர்முகி என்பதற்கு பொதுவாக *குருவின் வாயிலிருந்து* எனப் பொருள்பட்டாலும் பஞ்சாபி மொழியிலாளர்கள் துவக்க காலங்களில் குருவின் எதிராக அமர்ந்து அவரைப் பின்பற்றிய குர்முக்குகள் பயன்படுத்திய எழுத்துக்கள் என்பதால் இப்பெயர் எழுந்ததாகக் கருதுகின்றனர். குரு கிரந்த் சாகிப் முழுமையும் இந்த எழுத்துமுறையிலேயே எழுதப்பட்டுள்ளது.
# குர்முகி

## எழுத்துக்கள்

குர்முகி நெடுங்கணக்கில் 35 எழுத்துக்கள் உள்ளன.  
| பெயர் | உச்சரிப்பு. | பெயர் | உச்சரிப்பு. | பெயர் | உச்சரிப்பு. | பெயர் | உச்சரிப்பு. | பெயர் | உச்சரிப்பு. |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ੳ | uṛa | - | ਅ | æṛa | *ə* by itself | ੲ | iṛi | - | ਸ | səsa | *sa* | ਹ | haha | *ha* |  |
| ਕ | kəka | *ka* | ਖ | k<sup>h</sup>ək<sup>h</sup>a | *kha* | ਗ | gəga | *ga* | ਘ | kəga | *kà* | ਙ | ngənga | *nga*<sup>*</sup> |  |
| ਚ | chəcha | *cha* | ਛ | shəsha | *sha* | ਜ | jəja | *ja* | ਝ | chəja | *chà* | ਞ | neiia | *ña<sup>#</sup>*<sup>*</sup> |  |
| ਟ | ṭenka | *ṭa* | ਠ | ṭ<sup>h</sup>əṭ<sup>h</sup>a | *ṭ<sup>h</sup>a* | ਡ | ḍenga | *ḍa* | ਢ | ṭəḍa | *ṭà* | ਣ | ṇaṇa | *ṇa* |  |
| ਤ | təta | *ta* | ਥ | t<sup>h</sup>ət<sup>h</sup>a | *t<sup>h</sup>a* | ਦ | dəda | *da* | ਧ | təda | *tà* | ਨ | nəna | *na* |  |
| ਪ | pəpa | *pa* | ਫ | p<sup>h</sup>əp<sup>h</sup>a | *pha* | ਬ | bəba | *ba* | ਭ | pəba | *pà* | ਮ | məma | *ma* |  |
| ਯ | yaiya | *ya* | ਰ | rara | *ra* | ਲ | ləla | *la* | ਵ | vava | *va/wa* | ੜ | ṛaṛa | *ṛa* | } |
# குர்முகி

## பயன்பாடு

குர்முகி முதன்மையாக இந்தியாவின் பஞ்சாப் மாநிலத்தில் பயன்படுத்தப்படுகின்றது; அனைத்து அலுவல் மற்றும் நீதித்துறை செயற்பாடுகளுக்கும் குர்முகி மட்டுமே எழுத்துமுறையாக உள்ளது. தவிர பஞ்சாபி மொழி அலுவல்மொழிகளில் ஒன்றாக ஏற்றுக்கொள்ளப்பட்டுள்ள அரியானா, இமாச்சலப் பிரதேசம் மாநிலங்களிலும் சம்மு பகுதியிலும் தேசியத் தலைநகரமான தில்லியிலும் பயன்படுத்தப்படுகின்றது. பிராஜ் பாஷா, கரிபோலி, சில இந்துசுத்தானி வழக்கு மொழிகள், சமசுகிருதம், சிந்தி மொழிகளும் குர்முகி தழுவிய எழுத்துமுறையில் எழுதப்படுகின்றன.
# பஞ்சாப் மாநில முதலமைச்சர்களின் பட்டியல்

இது பஞ்சாப் முதலமைச்சர்களின் பட்டியலாகும். தற்போதைய முதலமைச்சராக பகவந்த் மான் உள்ளார்.
# பஞ்சாப் மாநில முதலமைச்சர்களின் பட்டியல்

## குறியீடுகள்

;முதலமைச்சரின் கட்சியைக் குறிக்க வண்ணக் குறியீடு
-
-  
;மற்ற குறிகள்
- №: பதிவியிலிருந்த எண்ணிக்கை
- கொலையுண்டார் அல்லது பதவியில் இறந்தார்
- முந்தைய பதவிக்காலம் முடிந்த பின்னர் மீண்டும் பதவியேற்றார்
- பதவி விலகினார்
# பஞ்சாப் மாநில முதலமைச்சர்களின் பட்டியல்

## பஞ்சாப் முதலமைச்சர்கள்

| № | பெயர் | ஒளிப்படம் | கட்சி | பதவிக்காலம் | தேர்தல்கள் | நியமித்தவர் |
| --- | --- | --- | --- | --- | --- | --- |
| - | யாருமில்லை
(குடியரசுத் தலைவர் ஆட்சி) | பொருத்தமற்றது | 1951 | 1952 | — | *இராசேந்திர பிரசாத்* |
| 1957 (இரண்டாவது) |  |  |  |  |  |  |
| 1962 (3வது) | நர்கர் விஷ்ணு காட்கில் |  |  |  |  |  |
| - | யாருமில்லை
(குடியரசுத் தலைவர் ஆட்சி) | பொருத்தமற்றது | 1966 | 1966 | — | *சர்வபள்ளி இராதாகிருஷ்ணன்* |
| **பஞ்சாப் முதலமைச்சர் (அரியானாப் பிரிவினைக்குப் பின்னர்)** |  |  |  |  |  |  |
| - | வெற்றிடம்
(குடியரசுத் தலைவர் ஆட்சி) | பொருத்தமற்றது | 1968 | 1969 | — | *சாகீர் உசேன்* |
| - | யாருமில்லை
(குடியரசுத் தலைவர் ஆட்சி) | பொருத்தமற்றது | 1971 | 1972 | ** |  |
| - | வெற்றிடம்
(குடியரசுத் தலைவர் ஆட்சி) | பொருத்தமற்றது | 1977 | 1977 | — | *பசப்பா தனப்பா ஜாட்டி* |
| - | வெற்றிடம்
(குடியரசுத் தலைவர் ஆட்சி) | பொருத்தமற்றது | 1980 | 1980 | — | *நீலம் சஞ்சீவ ரெட்டி* |
| - | வெற்றிடம்
(குடியரசுத் தலைவர் ஆட்சி) | பொருத்தமற்றது | 1983 | 1985 | — | *ஜெயில் சிங்* |
| - | வெற்றிடம்
(குடியரசுத் தலைவர் ஆட்சி) | பொருத்தமற்றது | 1987 | 1992 | — | *ஜெயில் சிங்* |
| 2012 (14வது) | சிவ்ராஜ் பாட்டீல் |  |  |  |  |  |
# சூரஜ் தால் (ஏரி)

**சூரஜ் தால் ** (Suraj Taal) அல்லது **சூர்யா தால்** (Surya taal) என அறியப்படும் இந்த ஏரி, மிக தூய்மையாகவும், புனிதத்தன்மையுடனும் காணப்படுவதால் சூரிய பகவான் நன்னீர் ஏரி என்று அப்பகுதி மக்களால் நம்பப்படுகிறது. அதனால் இவ்வேரிக்கு சூரிய தால் (ஏரி) எனும் பெயரில் அழைக்கப்படுவதாக அறியப்பட்டுள்ளது. கடல் மட்டத்திலிருந்து சுமார் 4883 மீட்டர் (4 கி.மீ.) உயர்ந்துள்ள, உலகின் 21 உயரமான ஏரிகளில் ஒன்றான இது, இந்தியாவின் உயரமான ஏரியின் வரிசையில் 3-ம் இடத்தில் உள்ளது.
# பிறைசூடன்

**பிறைசூடன்** (*Piraisoodan*, 6 பெப்ரவரி 1956 – 8 அக்டோபர் 2021) தமிழ்த் திரைப்படப் பாடலாசிரியரும், கவிஞரும், நடிகரும் ஆவார். இவர் 400 எண்ணிக்கைக்கும் மேற்பட்ட திரைப்படங்களில் 1,400 பாடல்களும் 5000 பக்திப் பாடல்களும்,100 தொலைக்காட்சித் தொடர்களுக்குப் பாடல்களும் இயற்றியுள்ளார். தமிழக அரசின் சிறந்த பாடலாசிரியருக்கான விருதை 1996 ஆம் ஆண்டில் தாயகம் திரைப்படப் பாடல்களுக்காகவும், 1991 இல் என் ராசாவின் மனசிலே பாடல்களுக்காகவும் பெற்றார். தென்னிந்தியத் திரைப்படக் கலைஞர்கள் சங்கத்தின் "கலைச்செல்வம்" விருதையும் பெற்றிருக்கிறார்.. இவர் 2015 ஆம் ஆண்டிற்கான தமிழக அரசின் கபிலர் விருது பெற்றுள்ளார்.
# பிறைசூடன்

## தொடக்கம்

பிறைசூடன் தன் முதல் பாடலை ௭ம்.௭ஸ் விஷ்வநாதன் இசையமைத்த சிறை திரைப்படத்திற்காக இயற்றினார். அதன் பின்னர் மற்ற இசையமைப்பாளர்களின் இசையமைப்பில் பாடல்களை இயற்ற தொடங்கினார்.
# பிறைசூடன்

## இயற்றிய சில பாடல்கள்

| வரிசை எண் | ஆண்டு | திரைப்படம் | பாடல் | பாடியவர்(கள்) | இசையமைப்பாளர் | குறிப்புகள் |  |
| --- | --- | --- | --- | --- | --- | --- | --- |
| 1 | 1984 | சிறை | ராசாத்தி ரோசாப்பூவே | கே. ஜே. யேசுதாஸ், வாணி ஜெயராம் | ம. சு. விசுவநாதன் | முதற்பாடல் |  |
| 2 | 1991 | கோபுர வாசலிலே | காதல் கவிதைகள் படித்திடும் | எஸ். பி. பாலசுப்பிரமணியம், கே. எஸ். சித்ரா | இளையராஜா |  |  |
| கேளடி ௭ன் பாவையே | ௭ஸ் பி பாலசுப்பிரமணியம் |  |  |  |  |  |  |
| நாதம் ௭ழுந்ததடி | எஸ். ஜானகி |  |  |  |  |  |  |
| 3 | 1991 | இதயம் | இதயமே இதயமே உன் | ௭ஸ். பி. பாலசுப்பிரமணியம் | இளையராஜா | இத்திரைப்படத்தில் மற்ற பாடல்கள் வாலி இயற்றியது | } |
# பிறைசூடன்

## பாடலாசிரியர் பணி

### 1980களில்

- 1984- சிறை
- 1988- என் பொம்முக்குட்டி அம்மாவுக்கு
- 1989- என்னெப் பெத்த ராசா
- 1989- என் புருஷன்தான் எனக்கு மட்டும்தான்
# பிறைசூடன்

## பாடலாசிரியர் பணி

### 1990களில்

- 1990- கேளடி கண்மணி
- 1990- அதிசயப் பிறவி
- 1990- சிறையில் பூத்த சின்னமலர்
- 1990- பெரிய வீட்டு பணக்காரன்
- 1990- பணக்காரன்
- 1990- ராஜா கைய வச்சா
- 1991- ஈரமான ரோஜாவே
- 1991- என் ராசாவின் மனசிலே
- 1991- கேப்டன் பிரபாகரன்
- 1991- இதயம்
- 1991- கோபுர வாசலிலே
- 1992- உன்ன நினைச்சேன் பாட்டு படிச்சேன்
- 1992- உன்னை வாழ்த்தி பாடுகிறேன்
- 1992- ௭ன்றென்றும் அன்புடன்
- 1992- அமரன்
- 1992- நாடோடி பாட்டுக்காரன்
- 1996- தாயகம்
- 1996- லக்கி மேன்
- 1997- ஹரிச்சந்திரா
- 1997- தம்பி துரை
- 1998- ௭ங்க ஊரு ராசாத்தி
# பிறைசூடன்

## பாடலாசிரியர் பணி

### 2000த்தில்

- 2001- ஸ்டார்
- 2001- சிகாமணி ரமாமணி
- 2004- மனதில்
- 2006- அமிர்தம்
- 2007- அடாவடி
- 2008- கொடைக்கானல்
- 2008- சிங்கக்குட்டி
# பிறைசூடன்

## பாடலாசிரியர் பணி

### 2010களில்

- 2010- உனக்காக ௭ன் காதல்
- 2011- வட்டப்பாறை
- 2012- நாச்சியார்புறம்
- 2012- இளமை ஊஞ்சல்
- 2012- கஜன்
- 2013- மாசாணி
- 2013- உள்ளமெல்லாம் தள்ளாடுதே
- 2013- ஆர்யா சூர்யா
# பிறைசூடன்

## நடித்த திரைப்படங்கள்

- 2014: சதுரங்க வேட்டை
- 2016: புகழ்
# பிறைசூடன்

## வசனம் எழுதியது

- 2011:ஸ்ரீ ராமராஜ்ஜியம்
# பிறைசூடன்

## மறைவு

உடல்நலக் குறைவு காரணமாக இவர், சென்னையில் 2021 அக்டோபர் 8 அன்று காலமானார்.
# வண்டல் மண்

**வண்டல் மண்** (*Alluvial soil*) மலையில் இருந்து ஓடிவரும் ஆறு மக்கின செடி, கொடி, தழைகளையும் பல தாதுப் பொருள்களையும் அடித்தவாறு வரும்போது இவை ஒன்றிணைந்து உருவாகிறது. எனவே இவை வேளாண்மைக்கு மிகவும் ஏற்றதாகவும் தழைச்சத்து, நார்ச்சத்து, கனிமங்கள் உடையதாகவும் உள்ளது. வெளிர் நிறம் உடைய மணற்பாங்கான மண் சுண்ணாம்பு மற்றும் களிமண் பாங்கான வண்டல் படிவுகள் அடர் நிறம் உடையது சிற்றோடைகள் மற்றும் ஆறுகள் படிய வைத்ததனால் உருவாகின்றன.
# வண்டல் மண்

## வேதியியல் பண்புகள்

பொட்டாசியம் பாஸ்போரிக் அமிலம் சுண்ணாம்பு மற்றும் கார்பன் கலவைகள் அதிகமாக காணப்படுகின்றன நைட்ரஜன் குறைவாக உள்ளது.
# வண்டல் மண்

## மண்ணின் தன்மைகள்

வண்டல் மண் மண்டி களிமண் போன்ற கலவைகளுடன் மண்ணடுக்கு காணப்படுகிறது.
# வண்டல் மண்

## இந்தியாவில் இதன் பரவல்

கங்கை மற்றும் பிரம்மபுத்திரா ஆற்று பள்ளத்தாக்குகள், உத்தர பிரதேசம், உத்தரகாண்ட், பஞ்சாப், அரியானா, மேற்கு வங்கம் மற்றும் பீகார் மாநிலத்தில் உள்ள சமவெளிப் பகுதிகள்.
# வண்டல் மண்

## வளரும் பயிர்கள்

நெல், கோதுமை, கரும்பு மற்றும் எண்ணெய் வித்துக்கள்.
# நாட்டுப்புறக் கலை

சிசெக்சிலேண்டிலிருந்து பைன்ஸ் மட்பாண்டங்களின் பாரம்பரிய பாணிகள் 2014 இல் புடாபெசுட்டில் விற்பனைக்கு வந்துள்ளன. நாட்டுப்புற கலையின் வழக்கமான பணி]]  
நாட்டுப்புறக் கலை (Folk art) என்பது நாட்டுப்புறக் கலாச்சாரத்தின் சூழலில் உருவாக்கப்பட்ட அனைத்து வகையான காட்சிக் கலைகளையும் உள்ளடக்கியது. ஆனால், வரையறைகள் வேறுபடுகின்றன. பொதுவாக பொருள்கள் பிரத்தியேகமாக அலங்காரமாக இருப்பதை விட ஒருவித நடைமுறை பயன்பாட்டைக் கொண்டுள்ளன. நாட்டுப்புறக் கலையை உருவாக்குபவர்கள் பொதுவாக கலாச்சாரத்தின் நுண்கலை பாரம்பரியத்தை விட பிரபலமான பாரம்பரியத்திற்குள் பயிற்சி பெறுகிறார்கள். நைவ் கலையுடன் பெரும்பாலும் ஒன்றுடன் ஒன்று அல்லது போட்டியிடும் இடமாகவும் உள்ளது. ஆனால் பாரம்பரிய சமூகங்களில் இனவியல் கலை இன்னும் உருவாக்கப்படுகிறது. அந்த சொல் பொதுவாக "நாட்டுப்புற கலை" என்பதற்கு பதிலாக பயன்படுத்தப்படுகிறது.  
நாட்டுப்புறக் கலைகள் ஒரு சமூகத்தின் கலாச்சார வாழ்க்கையை வேரூன்றி பிரதிபலிக்கின்றன. அவை நாட்டுப்புற மற்றும் கலாச்சார பாரம்பரியத் துறைகளுடன் தொடர்புடைய வெளிப்பாட்டு கலாச்சாரத்தின் கூறுகளை உள்ளடக்கியது. பொருள்சார் பண்பாட்டுக் கலையில் வரலாற்று ரீதியாக வடிவமைக்கப்பட்ட மற்றும் ஒரு பாரம்பரிய சமூகத்திற்குள் பயன்படுத்தப்படும் பொருட்கள் அடங்கும். அருவமான நாட்டுப்புற கலைகளில் இசை, நடனம் மற்றும் கதை கட்டமைப்புகள் போன்ற வடிவங்கள் அடங்கும்.
# நாட்டுப்புறக் கலை

## நாட்டுப்புற கலைப் பொருட்களின் பண்புகள்

ஒரு மரத்துண்டில் செதுக்கப்பட்டுள்ளது. இது நோர்வே நாட்டுப்புற கலையில் ஒரு பொதுவான அம்சமாகும்.]]
நாட்டுப்புற கலையின் பொருள்கள் பொருள்சார் கலாச்சாரத்தின் துணைக்குழுவாகும். மேலும் புலன்களின் மூலம் அனுபவிக்கும் பொருள்களைப் பார்க்கவும் தொடுவதன் மூலமும் அடங்கும். அனைத்து பொருள் கலாச்சாரத்தையும் போலவே, இந்த உறுதியான பொருட்களையும் கையாளலாம். மீண்டும் மீண்டும் மாற்றலாம். சில சமயங்களில் உடைக்கலாம். ஏற்கனவே உள்ள வடிவம் மற்றும் வடிவமைப்பின் திறமையான தொழில்நுட்ப செயல்பாட்டின் காரணமாக அவை கலைப் படைப்புகளாகக் கருதப்படுகின்றன; படிவத்தின் துல்லியம், மேற்பரப்பு அலங்காரம் அல்லது முடிக்கப்பட்ட தயாரிப்பின் அழகில் திறன் காணப்படலாம். ஒரு நாட்டுப்புற கலையாக, இந்த பொருள்கள் பொருள்சார் பண்பாட்டின் பிற கலைப்பொருட்களிலிருந்து வேறுபடும் பல பண்புகளைப் பகிர்ந்து கொள்கின்றன.
# நாட்டுப்புறக் கலை

## நாட்டுப்புற கலைப் பொருட்களின் பண்புகள்

### நாட்டுப்புற கலைஞர்கள்

ஒரு பொருளானது ஒரு கைவினைஞர் அல்லது கைவினைஞர்களின் குழுவால் உருவாக்கப்படுகிறது. கைவினைஞர்களும் பெண்களும் ஒரு நிறுவப்பட்ட கலாச்சார கட்டமைப்பிற்குள் வேலை செய்கிறார்கள். அவற்றை வடிவமைப்பதில் அவர்கள் அடிக்கடி அடையாளம் காணக்கூடிய பாணியையும் முறையையும் கொண்டிருக்கிறார்கள். அவற்றின் தயாரிப்புகளை அங்கீகரிக்கவும் ஒரு தனி நபர் அல்லது பட்டறையைக் காரணமாகவும் கூறுகிறார்கள்.  
1894 ஆம் ஆண்டில் வெளியிடப்பட்ட *வோல்க்ஸ்கன்ஸ்ட், ஹவுஸ்ஃப்ளீஸ், அண்ட் ஹவுசிந்துஸ்ட்ரி* பற்றிய ஆய்வில் அலோயிஸ் ரீகல் என்பவர் இதை முதலில் வெளிப்படுத்தினார். நாட்டுப்புற படைப்பாற்றலில் கூட கலைஞரின் தனிப்பட்ட கை மற்றும் நோக்கங்கள் குறிப்பிடத்தக்கவை என்பதை வலியுறுத்தினார். நிச்சயமாக, கலைஞர்கள் குழு எதிர்பார்ப்புகளால் கடத்தப்பட்ட வடிவங்கள் மற்றும் மரபுகளின் விதிமுறைகளுக்கு உட்பட்டு செயல்பட வேண்டிய கட்டாயத்தில் இருந்திருக்கலாம். ஆனால் தனிப்பட்ட படைப்பாற்றல் - இது தனிப்பட்ட அழகியல் தேர்வுகள் மற்றும் தொழில்நுட்ப திறமை ஆகியவற்றைக் குறிக்கிறது - பெறப்பட்ட அல்லது மரபுரிமையான மரபுகளை தேக்கமடையாமல் காப்பாற்றி அவற்றை புதுப்பிக்க அனுமதித்தது ஒவ்வொரு தலைமுறையிலும்.
# நாட்டுப்புறக் கலை

## தற்காலம்

தற்கால வெளிக் கலைஞர்கள் அடிக்கடி சுயமாகக் கற்பிக்கப்படுகிறார்கள். ஏனெனில் அவர்களின் பணி பெரும்பாலும் தனிமையில் அல்லது நாடு முழுவதும் உள்ள சிறிய சமூகங்களில் உருவாக்கப்படுகிறது. சுமித்சுசேனியன் அமெரிக்கன் கலை அருங்காட்சியகத்தில் இதுபோன்ற 70க்கும் மேற்பட்ட நாட்டுப்புற மற்றும் சுய-கற்பிக்கப்பட்ட கலைஞர்கள் உள்ளனர். உதாரணமாக, இண்டிகெனூயிசத்தின் புகழ்பெற்ற மற்றும் சர்வதேச அளவில் அங்கீகரிக்கப்பட்ட கலைஞரான எலிட்டோ சிர்கா, தொழில்முறை பயிற்சி அல்லது வழிகாட்டுதல் இல்லாமல் தனது சொந்த பாணியை உருவாக்கினார் .  
உள்ள பேட்டேவைச் சேர்ந்த ஒரு வகை காகிதக் கலை.]]
# குரு அங்கது தேவ்

**குரு அங்கது தேவ்** (*Guru Angad Dev*, பஞ்சாபி: ਗੁਰੂ ਅੰਗਦ ਦੇਵ, 31 மார்ச் 1504 – 28 மார்ச் 1552) பத்து சீக்கியக் குருக்களில் இரண்டாமவர் ஆவார். இவர் பஞ்சாபின் முக்த்சர் மாவட்டத்தில் சாரே நாகா என்ற சிற்றூரில் 1504ஆம் ஆண்டு மார்ச் 31 அன்று பிறந்தார். இவரது பிறப்பிற்குப் பிறகு இவருக்கு லெக்னா என்ற பெயர் சூட்டப்பட்டது. இவரது தந்தை சிறு வணிகராகவிருந்த பெரு மால் ஆகும். தாயார் மாதா ரமோ ஆகும்.  
1538இல் குரு நானக் தனது மகன்களையல்லாது தனது சீடரான லெக்னாவை தமது வாரிசாகவும் அடுத்த சீக்கிய குருவாகவும் தேர்ந்தெடுத்தார். லெக்னாவிற்கு அப்போது அங்கது என்ற பெயர் சூட்டப்பட்டது. குரு அங்கது என சீக்கியர்களின் இரண்டாவது குருவானார். தனது முதல் குரு தொடங்கியப் பணியை தொடர்ந்து வந்தார். தற்போதுள்ள குர்முகி எழுத்துமுறையை சீர்தரப்படுத்தினார்.  
குரு அங்கது மாதா கீவ்ஜியை சனவரி 1520இல் திருமணம் புரிந்தார். இவர்களுக்கு இரண்டு மகன்களும் (தாசு, தாது) இரண்டு மகள்களும் (அம்ரோ, அனோகி) பிறந்தனர். பாபர் படையெடுப்பிற்கு அஞ்சி இவரது தந்தையாரின் குடும்பம் முழுமையும் தங்கள் பரம்பரை சிற்றூரை விட்டு இடம் பெயர்ந்தனர்.பியாசு ஆற்றங்கரையில் கதூர் சாகிப் என்ற சிற்றூரில் குடியேறினர். இது அம்ரித்சரிலிருந்து 25&nbsp;கி.மீ. தொலைவில் உள்ளது.
# களப்பணி (நாட்டுப்புறவியல்)

நாட்டுப்புறவியலில் களப்பணி என்பது நாட்டார் பாடல்கள், கூத்து முதலிய கலைகளை செய்வோரிடம் சென்று தகவல்களை சேகரித்தல் மற்றும் ஆவணப்படுத்துதலாகும். களப்பணியில் ஆய்வைக் களத்தினை தேர்வு செய்தல், நாட்டாரை அனுகுதல், தகவல்களை ஆவணமாக்கள் ஆகிய பகுதிகள் உள்ளன. இவற்றோடு கிடைத்த தரவுகளை வகைப்படுத்துதலும் முக்கியத்துவமானது.
# களப்பணி (நாட்டுப்புறவியல்)

## களத்தேர்வு

நாட்டார்ப் பாடல்கள், கூத்து இவை நடக்கும் இடங்களை அறிந்துகொண்டு அவ்விடத்தினை தேர்வு செய்கிறார்கள். அவ்விடங்களில் நண்பர்கள், உறவினர்களை அணுகி கலைஞர்களை தொடர்பு கொள்கிறார்கள்.  
களத்தினை தேர்வு செய்ததும் அவ்விட அமைவிடம், மக்களின் சாதி, இனம் மற்றும் அவர்களின் பழக்க வழக்கங்கள் குறித்தான தகவல்களையும், முன்பு களப்பணிக்காக சென்றவர்களின் குறிப்பைகளையும் அறிந்து கொள்கிறார்கள்.
# களப்பணி (நாட்டுப்புறவியல்)

## தகவல் சேகரித்தல்

களப்பணியில் ஈடுபடுபவர் உற்று நோக்கல்,நேர் காணல், வினாத் தொகுப்பு ஆகிய முறைகளில் தகவல்களைப் பெறுகின்றார்கள். களப்பணி செய்யும் இடத்திற்கு தக்கவாறு இம்முறைகளில் ஒன்றினை தேர்வு செய்கின்றனர்.
# களப்பணி (நாட்டுப்புறவியல்)

## தகவல் சேகரித்தல்

### தரவுகளை வகைப்படுத்துதல்

களப்பணியை மேற்கொண்டவர் இரண்டு விதமாக தரவுகளை வகைப்படுத்துகின்றனர்.  
1. முதல் நிலைத் தரவுகள் - உற்று நோக்கல், நேர்காணல், வினாத் தொகுப்பு போன்றவை மூலமாக சேகரித்த தரவுகள்.
1. துணை நிலைத் தரவுகள் - செய்திதாள்கள், இதழ்கள், வானொலி, தொலைக்காட்சி செய்திகள்
# களப்பணி (நாட்டுப்புறவியல்)

## ஆவணமாக்கள்

களப்பணி செய்து அறிந்து கொண்டதை நூலாக தொகுத்து ஆவணம் செய்கின்றனர். நாளிதழ்கள், இலக்கிய இதழ்கள் போன்றவற்றில் எழுதியும், வானொலி, தொலைக்காட்சி ஆகியவற்றில் நடத்தப்படும் நிகழ்ச்சியிலும் ஆவணமாக்கள் செய்கின்றனர்.  
ஆவணமாக்களில் பெரும்பங்கு அச்சு இதழ்களுக்கு உள்ளது.
# கால்சியம் ஆர்சனேட்டு

## தயாரிப்பு

பொதுவாக இருசோடியம் ஐதரசன் ஆர்சனேட்டு மற்றும் கால்சியம் குளோரைடு சேர்மங்கள் வினைபுரிவதால் கால்சியம் ஆர்சனேட்டு உருவாகிறது.  
:2 Na<sub>2</sub>H[AsO<sub>4</sub>] + 3 CaCl<sub>2</sub> → 4 NaCl + Ca<sub>3</sub>[AsO<sub>4</sub>]<sub>2</sub> + 2 HCl  
1920 களில், கால்சியம் ஆக்சைடு மற்றும் ஆர்செனிக் ஆக்சைடு கலந்து பெருமளவில் கால்சியம் ஆர்சனேட்டு தயாரிக்கப்பட்டது In the United States, 1360 metric tons were produced in 1919, 4540 in 1920, and 7270 in 1922.
# கால்சியம் ஆர்சனேட்டு

## கட்டுப்பாடு

ஐக்கிய இராச்ச்சியத்தில் கால்சியம் ஆர்சனேட்டைப் பயன்படுத்துவது தடை செய்யப்பட்டுள்ளது. அமெரிக்காவில் இதன் பயன்பாடு கடுமையான விதிகளுடன் முறைப்படுத்தப்பட்டுள்ளது. நடைமுறையில், மாலின்கிராட்டு நிறுவனத்தின் தயாரிப்பான டர்ஃப் – கால் களைக்கொல்லியின் ஒரு பகுதிப்பொருளாக இருந்துவருகிறது. இக்களைக்கொல்லி மண்புழுவால் பாதிக்கப்படும் போவா அனுவா மற்றும் நண்டுப்புல் வகைகளை கட்டுப்படுத்துகிறது. கோல்ப் விளையாட்டு மைதானப் புற்களை மண்புழுவின் தாக்குதலில் இருந்து காக்க இக்களைக்கொல்லி பரிந்துரைக்கப்படுகிறது.
# கால்சியம் ஆர்சனேட்டு

## நச்சளவும் கட்டுப்பாடும்

கால்சியம் ஆர்சனேட்டு மிக அதிகமான நச்சுத்தன்மை கொண்டிருப்பதால் புற்றுநோய் உட்பட பல்வேறு உடல்நலக் கேடுகளுக்கு ஆளாக நேரிடுகிறது. அமெரிக்காவின் தொழில் பாதுகாப்பு மற்றும் சுகாதார நிர்வாகம், எட்டு மணி நேரகாலத்தில் 0.01 மி.கி/மீ<sup>3</sup> அளவை மட்டுமே அனுமதிக்கிறது. தேசிய தொழில் பாதுகாப்பு மற்றும் சுகாதார நிறுவனமும் ஐந்துமுறை 0.02 மி.கி/மீ<sup>3</sup> அளவுக்கும் குறைவாகவே அனுமதிக்கிறது
# பிச்சைக்காலன் கதைப்பாடல்

**பிச்சைக்காலன் கதைப்பாடல்** என்பது நாட்டார் கலைகளில் ஒன்றான கதைப்பாடலாகும். இது பிச்சைக்காலன் எனும் நாட்டார் தெய்வத்தின் கதையை விவரிக்கிறது. இக்கதையில் மறவர் சாதியை சார்ந்த பிச்சைக்காலனை நாடார் சாதியை சார்ந்த கள்ளச்சிலம்பன் சூழ்ச்சி செய்து கொன்றார். அதனால் பிச்சைக்காலன் அய்யனாரிடம் தன்நிலையை கூறி வரங்களைப் பெற்று நாட்டார் தெய்வமானார்.
# பிச்சைக்காலன் கதைப்பாடல்

## கதைச் சுருக்கம்

மாடப்பனுக்கு ஆண் குழந்தை பிறந்ததால் அவனுடைய பங்காளிகள் அவனைக் கொல்கின்றார்கள். மாடப்பனுடைய மனைவி அவர்களிமிருந்து குழந்தையுடன் தப்பிகிறாள். அக்குழந்தைக்கு பிச்சைக்காலன் என்று பெயரிடுகின்றனர்.  
சேனைகுட்டி நாடார் என்பவரிடம் பிச்சைக்காலன் குடும்பம் தஞ்சமடைகிறது. அங்கு நாடார் நிலக்கிழாராக இருக்கிறார். அவர் பிச்சைக்காலனின் சகோதரி அரிதிப்பிள்ளையுடன் தொடர்பு கொள்கிறார். நாடாரிடம் பிச்சைக்காலன் செல்வாக்கு பெற்றவனாகிறான். அதனால் நாடரின் ஊழியர்களை துன்புருத்துகிறான். இறுதியில் கொலையுண்டு சாகிறான்.
# பிச்சைக்காலன் கதைப்பாடல்

## நூல்ககள்

- பிச்சைக்காலன்: கதைப்பாடலும் சமூகமும் - இராஜராஜேஸ்வரி - காவ்யா, 2012
# இந்திரஜித் குமாரசுவாமி

**இந்திரஜித் குமாரசுவாமி** (*Indrajit Coomaraswamy*, பிறப்பு: ஏப்ரல் 3, 1950) இலங்கைத் தமிழ்ப் பொருளியலாளர் ஆவார். இவர் இலங்கை மத்திய வங்கியின் 14-வது ஆளுநராக 2016 முதல் 2019 வரை பணியாற்றினார். இவர் பொதுநலவாய தலைமைச் செயலக பொருளாதார விவகாரங்களுக்கான முன்னாள் பணிப்பாளராகப் பணியாற்றியவர்.
# இந்திரஜித் குமாரசுவாமி

## வாழ்க்கைக் குறிப்பு

இந்திரஜித் 1950 ஏப்ரல் 3 இல் கொழும்பு நகரில், ராஜேந்திரா குமாரசுவாமி, விஜயமணி ஆகியோருக்குப் பிறந்தார். ராதிகா குமாரசுவாமி இவருடன் உடன்பிறந்தவர்.  
கொழும்பு றோயல் கல்லூரி, இங்கிலாந்து ஹரோ பள்ளி ஆகியவற்றில் கல்வி கற்று பின்னர் கேம்பிரிச்சுப் பல்கலைக்கழகத்தில் இளநிலைப் பட்டம் பெற்றார். பின்னர் இங்கிலாந்து சசெக்சு பல்கலைக்கழகத்தில் கலாநிதிப் பட்டம் பெற்றார். 1973 முதல்; 1989 வரை இலங்கை மத்திய வங்கியில் பணியாற்றினார். 1990 முதல் 2008 வரை பொதுநலவாய தலைமைச் செயலத்தில் பொருளாதாரப் பிரிவின் பணிப்பாளராகவும், பொதுச் செயலாளர் பிரிவில் துணைப் பணிப்பாளராகவும் பணியாற்றினார்.
# இந்திரஜித் குமாரசுவாமி

## துடுப்பாட்டம்

1971, 1972 களில் கேம்பிரிச்சுப் பல்கலைக்கழக துடுப்பாட்ட அணியில் சேர்ந்து முதல்-தரத் துடுப்பாட்டப் போட்டிகளில் விளையாடினார். அத்துடன் கேம்பிரிச்சுப் பல்கலைக்கழகத்தின் ரக்பி அணியிலும் விளையாடினார்.
# இந்திரஜித் குமாரசுவாமி

## குடும்பம்

குமாரசுவாமி தாரா டி பொன்சேகா என்பவரைத் திருமணம் புரிந்தார். இவர்களுக்கு இம்ரன், அர்ஜுன் என இரு பிள்ளைகள் உள்ளனர்.